দক্ষিণ কোরিয়া
রাষ্ট্রপতি জনগণের প্রত্যক্ষ ভোটে ৫ বছর মেয়াদের জন্য নির্বাচিত হন। মুন জে ইন ২০১৭ সাল থেকে দক্ষিণ কোরিয়ার বর্তমান রাষ্ট্রপতি।
হু জিনতাও
২০০২ সালের ১৫ নভেম্বর তারিখে সিপিসির গঠনতন্ত্র মতে সরকারপ্রধান জিয়াং জেমিনের মেয়াদ শেষ হয় এবং পলিটব্যুরোর শীর্ষ সদস্য হিসেবে হু জিনতাও গণপ্রজাতন্ত্রী চীন সরকারের দায়িত্ব গ্রহণ করেন। যদিও ৭৬ বছর বয়সী জিয়াং জেমিন মেয়াদ শেষ হওয়ার কারণেই পদ ছেড়ে দিতেন, তবু ধারণা করা হয়েছিল পদে না থেকেও সিপিসির পলিটব্যুরো তথা চীন সরকারে তার প্রভাব অনেকটাই অটুট থাকবে। এর কারণ হিসেবে দেখানো হয়েছিল যে পলিটব্যুরোতে জিনতাও ব্যতীত বাকি সদস্যদের প্রায় সবাইই জিয়াং জেমিনের অনুসারী সাংহাই ক্লিক (সিপিসির অঘোষিত উপগোষ্ঠী যার সবাই কোন না কোন সময়ে জিয়াং জেমিনের অধীনে সাংহাইর পৌর সিপিসিতে বিভিন্ন পদে ছিলেন)-এর সদস্য। পরে অবশ্য দেখা গিয়েছিল তারা জিয়াং জেমিনের অনুসারী হলেও পরিবর্তিত নেতৃত্বে প্রত্যেকেই মৌলিক অবস্থানের পরিবর্তন করেছেন। উদাহরণ স্বরূপ জেং কিংহং যদিও জিয়াং জেমিনের একজন কট্টরপন্থী অনুসারী ছিলেন, কিন্তু জিনতাওর দায়িত্ব গ্রহণের পর তিনি মূলত উভয় পক্ষের মাঝে মধ্যস্থতাকারী হিসেবে আবির্ভূত হন।